પ્રારંભે તા.૧રને બુધવારે સવારે ૯-૩૦ થી ૧ર-૩૦ના સમયે વિજય પંડયાના સંચાલન તળે જૈમિની ઋષિના યજ્ઞ વિજ્ઞાન વિષય માટે દેવેશ મહેતા જ્યારે સુદર્શન આયંગર કૌટિલ્યના અર્થ વિજ્ઞાન અને પાણિનીના ભાષા વિજ્ઞાન માટે બલદેવાનંદ સાગર પોતાના વિચારો રજૂ કરશે. બપોરના ૩.૩૦ થી ૬-૩૦ની સંગોષ્ઠિમાં ઓમ પ્રકાશ પાંડે, કપિલ (સૃષ્ટિ વિજ્ઞાન), વિજય પંડયા બાદરાયણ (અધ્યાત્મ વિજ્ઞાન) અને અર્કનાથ ચૌધરી ચરક (આયુર્વિજ્ઞાન) માટે વક્તવ્યો આપશે. બીજા દિવસે તા.૧૩ને ગુરૂવારે સત્રની ત્રીજી સંગોષ્ઠિમાં સવારના ભાગે ૯-૩૦ કલાકે બલદેવાનંદ સાગરના સંકલન તળે મહેશ ચંપકલાલ, ભરત (નાટ્ય વિજ્ઞાન) તેમજ ગુલામ દસ્તગીર બિરાજદાર આર્યભટ્ટ (ખગોળ વિજ્ઞાન) જ્યારે નવનતી જોશી વાત્સ્યાયન (કામ વિજ્ઞાન) વિષય તળે વક્તવ્ય આપશે. બપોરની સંગોષ્ઠિમાં ૩-૩૦ કલાકથી વસંત પરીખ કણાદ (અણુવિજ્ઞાન) અને રવિન્દ્ર ખાંડવાલા વિશ્વામિત્ર (ગાયત્રી વિજ્ઞાન) તેમજ ભાણદેવ પતંજલીના યોગ વિજ્ઞાન વિશે રજૂઆત કરશે. આ ચોથી સંગોષ્ઠિનું સંચાલન નવનીત જોશી સંભાળશે.